Etre 1330 ha 1334 e voe tabut etre ar venech hag o amezeien abalamour da choredoù an abati war ar stêr Wy : ken uhel e oa ar stankelloù a oa bet savet ma virent ouzh ar bigi a dremen ; an aotrou Henry of Lancaster († 1345) a savas klemm ouzh ar roue abalamour ma ne chelle mui ar pourvezioù tizhout he gastell ha kêr Drefynwy. Taget gant ar venech e voe kannaded ar roue a oa deuet da choulenn ma vije izelaet ar stankelloù.